Document ID: 31993R3198

ΚΑΝΟΝΙΣΜΟΣ (ΕΚ) αριθ. 3198/93 ΤΗΣ ΕΠΙΤΡΟΠΗΣ της 22ας Νοεμβρίου 1993 για την τροποποίηση του κανονισμού (ΕΟΚ) αριθ. 3846/87 περί καθορισμού της ονοματολογίας των γεωργικών προϊόντων για τις επιστροφές κατά την εξαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως της αγοράς στον τομέα των σιτηρών (1), όπως τροποποιήθηκε από τον κανονισμό (ΕΟΚ) αριθ. 2193/93 της Επιτροπής (2), και ιδίως το άρθρο 13,
Εκτιμώντας:
ότι ο κανονισμός (ΕΟΚ) αριθ. 2551/93 της Επιτροπής (3) για την τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου της 23ης Ιουλίου 1987 σχετικά με τη δασμολογική και στατιστική ονοματολογία και το κοινό δασμολόγιο (4), όπως τροποποιήθηκε τελευταία από τον κανονισμό (ΕΚ) αριθ. 3080/93 (5), προβλέπει τροποποίηση για το κριθάρι και τα πλιγούρια, τα σιμιγδάλια και τα συσσωματωμένα προϊόντα με τη μορφή σβόλων (πελέτες), σιτηρών-
ότι ο κανονισμός (ΕΟΚ) αριθ. 3846/87 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 2159/93 (7), έχει καθορίσει, με βάση τη συνδυασμένη ονοματολογία, την ονοματολογία των γεωργικών προϊόντων για τις επιστροφές κατά την εξαγωγή- ότι πρέπει αυτή η ονοματολογία να προσαρμοστεί στην προαναφερθείσα τροποποίηση-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον τομέα 1 του παραρτήματος του κανονισμού (ΕΟΚ) αριθ. 3846/87, τα στοιχεία τα σχετικά με τους κωδικούς ΣΟ 1003, 1103 11 30 και 1103 11 50 αντικαθίστανται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Νοεμβρίου 1993.

Labels: 3